تورکیه، یونانیستانا قاچان سککیز کودتاچی‌لرین اعاده‌سی‌نین رد ائدیلمه‌سینی قینادی.
تورکیه خاریجی ایشلر ناظیرلیگین‌دن، یونانیستان یوکسک محکمه‌سی‌نین (آریوس پاگوس)، فتح الله‌چی ترور تشکیلاتی‌نین (فتو) 15 ژوئیه‌ده باشاریسیز کودتاه گیریشیمی سونراسی یونانیستانا قاچان 8 کودتاچی‌ عسگری تورکیه‌یه اعاده ائتممه قرارینا باغلی یازی‌لی آچیقلاما ائدیلدی.
کودتاه گیریشیمینه قاتیلان کودتاچی‌لردن ایکی‌سی عسگرلرین گئری طلبی‌نین یونان موحاکیمه‌سی طرفین‌دن رد ائدیلدیگی خاطیرلادیلان آچیقلامادا؛
"تورکیه‌ده دموکراتیک نیضامی هدف آلان، امنیت گوچلریمیزدن و وطنداش‌لاردان 248 وطنداشیمیزی شهید ائدن، 2 مین 193 وطنداشیمیزی دا یارالایان بیر کودتاه گیریشیمینده آکتیو رول آلان و حؤرمت‌لی جمهورباشقانیمیزین حیاتینا نظرده توتان بو شخص‌لرین موستقیل تورک موحاکیمه‌سی اؤنونه چیخماسینا مانع اولان بو قراری اعتراض ائدیریک." دئییلدی.
آچیقلامادا؛
"بو گونه قدر، د.ه.ک.پ / ج و پ.ک.ک باشدا اولماقلا تورکیه‌نی هدف آلان ترور تشکیلات‌لاری منسوب‌لاری‌نین عدالت قارشی‌سیندا حساب وئرمه‌سینه مانع اولان یونان مقام‌لاری‌نین بو قراری، موتتفیق و قونشو بیر اؤلکه اولا‌راق یونانیستانین ترورلا و سوچلا موباریزه‌ده مینیموم ایستک‌لری یئرینه یئتیرمک‌دن یاییندیغی بیر دفعه داها گؤرولموشدور. " ایفاده‌لرینه یئر وئریلدی.
یونان حؤکمونون بو رفتاری‌نین اولوسلار آراسی حقوق نورم‌لارینا و پرینسیپ‌لرینه ضد شکیلده، گوناهکارلارین جزا‌سیز قالماسینا و ضرر چکمیش اوشاق‌لارین دا حقوق‌لاری‌نین پوزولماسینا یول آچادیدیغی وورغولانان آچیقلامادا؛
"کئچمیشینده کودتاه‌لر یاشامیش بیر اؤلکه اولا‌راق یونانیستان تأسف کی، بو قرارلا کودچیلری قورویان، گؤزله‌ین بیر اؤلکه موقعیتینه دوشموشدور." ایفاده‌سی ایستیفاده ائدیلدی.
آچیقلامادا، یونان حؤکمونون بو قرارینا قارشی بوتون حقوق یول‌لاری ایستیفاده ائده رک، اعاده‌سینه و موحاکیمه‌سینه یؤنلیک گیریشیملرین داوام ائدجگی قید ائدیلدی و "سیاسی سبب‌لرله آلیندیغینی دوشوندوگوموز بو قرارین ایکیطرف‌لی علاقه‌لریمیز، ترورلا موباریزه ساحه‌سینده ایش بیرلیگیمیز و دیگر ایکیطرف‌لی / بؤلگه‌سل موضوعلارداکی اورتاق ایشلریمیز اوزرین‌دکی تأثیرلری ده گئنیش بیر قیمتلندیرمه‌یه تابع توتولا‌جاق." دئییلدی.
